1. **feladat - érvelés**

**2. A bibliai keretszínek másodlagosak a történeti vagy álomszínekhez képest.**

* A biblia keretszínek épp olyan fontosak, mint a történelmiek, sőt, az I-III. színben megjelenő konfliktusok (az Úr és Lucifer vitája, Ádámék bűnbeesése) miatt jönnek létre az álomszínek.
* Lucifer az emberen keresztül akarja legyőzni Istent, bebizonyítani, hogy a teremtés nem tökéletes, ezért bocsát álmot Ádámra és vezeti végig a történelem nagy korszakain.
* A bűnbeesés következtében Ádám Lucifer vezetésére bízza magát, aki végül egészen az öngyilkosság gondolatába hajszolja az első embert.

**4. Lucifer célja, hogy az álmai látomásával öngyilkosságba kergesse Ádámot!**

* Lucifer meg akarja dönteni az Isten világát, és be akarja bizonyítani, hogy a teremtés elhibázott. Ehhez az embert, Ádámot akarja felhasználni.
* A történelmi korszakoknak mindig a hanyatlását mutatja meg Ádámnak, amikor az eszmék eltorzultak.
* Lucifer folyamatosan azt próbálja meg elhitetni Ádámmal, hogy ha még az egyén szabad akarat révén irányíthatja életét, a nagy emberiség sorsa determinált, a pusztulás felé halad.

**6. Az athéni színben Éva, Miltiádész felesége nem egy húron pendül Ádámmal.**

* Először maga Éva is elhiszi, hogy férje áruló. De amikor kiderül ennek az ellenkezője, akkor mindent megtesz Miltiádész védelmében.
* Ádám, bár látja, hogy a nép ellen fordult, nem átkozza el a tömeget. Bár csalódott a népben, nem tagadja meg a demokráciába vetett hitét.
* Éva ezzel szemben lesújtó véleménnyel van a népről, szinte megismétli Lucifer előző színben elhangzott szavait. Szerinte a tömeget nem a szabadság-, hanem a hatalomvágy hajtja, nem viseli el a nagy embereket maga felett, inkább hamis vádakkal bemocskolja azokat. Csőcseléknek nevezi a népet, aki csak láncot érdemel.

**7. A római színben Ádám kijózanodásához az első lökést Péter apostol adja.**

* Az első igazi lökést valójában Éva adja meg, Péter apostol csak kiteljesíti azt a kereszténység eszméjének felkínálásával.
* Éva beszél először Ádámnak arról, hogy a mámor közepette hiányzik neki valami, s ezen a ponton visszaemlékszik az Édenre. Valami nagy és nemes érzés hívását hallja a múltból. Ádámot nem elégíti ki a puszta szexualitás, ezért is tudja felébreszteni benne Éva a morális tudatot azzal, hogy a paradicsomi ártatlanságukra emlékezteti.
* Júliaként Éva érzi meg legelőször, hogy a lélek éhezik egy olyan korban, amelyben a test mindent megkap. Ezt igazolja majd Péter apostol beszéde a régi világrend széteséséről és egy új felvirradásáról.

**9. A párizsi az egyetlen történelmi szín, melyből Ádám nem csalódva ébred.**

* Ádám Dantonként kész meghalni, mert azt gondolja, hogy nem az egyén a fontos, annak fel kell áldoznia magát a nagy eszméért, ami nem más, mint a haza és annak szabadsága.
* Bár sorsa itt is a bukás, mégsem csalódik, hiszen az eszme megvalósulása még folyamatban van. Az áldozat gyümölcsét a londoni színben fogja csak megtapasztalni.
* Azért sem ébred csalódottan, mert úgy érzi, hogy a nép már megértett valamit az eszmékből. Nem lát még teljesen tisztán, de már eszmékért tud lelkesedni.